**DISPOZIȚIE**

**pentru modificarea Dispoziției Președintelui Consiliului Județean Cluj nr.554/17.11.2016 privind constituirea echipei de lucru pentru realizarea obiectivului de investiție „Spital Clinic de Urgență pentru Copii Cluj-Napoca”**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 15790/08.04.2025, elaborat de către Direcţia Dezvoltare şi Investiţii – Serviciul Lucrări şi Achiziţii Publice prin care se motivează și fundamentează emiterea actului administrativ;

Ținând cont de:

* H.C.J. Cluj nr. 228/2022 privind aprobarea Proiectului „Construirea Spitalului Clinic de Urgenţă pentru Copii Cluj-Napoca”, cu modificările şi completările ulterioare
* H.C.J. Cluj nr. 249/2024 privind aprobarea Proiectului „Construirea Spitalului Clinic de Urgenţă pentru Copii Cluj-Napoca” şi a indicatorilor tehnico-economici ai investiţiei
* Prevederile clauzelor Acordului contractual nr. 11649/30/13.03.2025 pentru execuţia obiectivului de investiţie

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 58-63 şi art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* dispoziției nr. 1121/2023 pentru aprobarea Regulamentului cuprinzând măsurile metodologice, organizatorice, termenele și circulația proiectelor de dispoziții ale Președintelui Consiliului Județean Cluj

În conformitate cu dispozițiile:

* + art. 23 din Legea nr. 273/2006 privind finanțele publice locale, cu modificările și completările ulterioare;
* art. 173 alin. (5) lit. c); art. 191 alin. (1) lit. e) şi alin. (6) lit. a din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**D i s p u n e:**

**Art. I** Dispoziția nr. 554/17.11.2016 privind constituirea echipei de lucru pentru realizarea obiectivului de investiție „Spital Clinic de Urgență pentru Copii Cluj-Napoca”, modificată prin Dispoziţiile nr. 574/2016, nr. 185/2018, nr. 225/2018 şi nr. 390/2021, se modifică după cum urmează:

1. Titlul dispoziţiei se modifică şi va avea umătorul cuprins “Dispoziţie privind constituirea echipei de lucru pentru implementarea Proiectului „Construirea Spitalului Clinic de Urgenţă pentru Copii Cluj-Napoca”
2. Art. 1 al dispoziţiei se modifică și va avea următorul cuprins:

“Art. 1. Se desemnează echipa de lucru pentru implementarea Proiectului „Construirea Spitalului Clinic de Urgenţă pentru Copii Cluj-Napoca”, în următoarea componență:

|  |  |  |
| --- | --- | --- |
| **Nr. Crt.** | **Numele și prenumele** | **Funcția** |
|  | Rațiu Mariana | Director executiv - Direcția Dezvoltare și Investiții |
|  | Salanță Claudiu | Arhitect Șef - Direcția Urbanism și Amenajarea Teritoriului |
|  | Coman Diana | Șef serviciu - Serviciul Managementul Proiectelor |
|  | Mureșanu Anda | Șef Serviciu - Serviciul Autorizări |
|  | Crețu Alexandru | Șef Serviciu - Serviciul Lucrări și Achiziții Publice |
|  | Cristea Corina | Consilier juridic - Serviciul Lucrări și Achiziții Publice |
|  | Olaru Andra | Consilier juridic - Serviciul Managementul Proiectelor |
|  | Rotaru Gabriela | Consilier- Serviciul Lucrări și Achiziții Publice |
|  | Mărincean Simona | Şef serviciu - Serviciul Digitalizare, Reprezentare, Protocol |
|  | Rusu Claudia | Consilier - Serviciul Lucrări și Achiziții Publice |
|  | Fabian Silvia | Consilier - Serviciul Lucrări și Achiziții Publice-UMSUP |
|  | Engi Inăuan Simona | Consilier - Serviciul Lucrări și Achiziții Publice |
|  | Botezan Alexandru | Consilier - Serviciul Lucrări și Achiziții Publice |
|  | Mnerţan Alin | Consilier - Serviciul Managementul Proiectelor |
|  | Szasz Ambra | Consilier - Serviciul Lucrări și Achiziții Publice |
|  | Tiuca Adina | Consilier achiziţii - Serviciul Lucrări și Achiziții Publice |
|  | Dr. Aldea Cornel | Manager – Spitalul Clinic de Urgență pentru Copii |
|  | Conf. Dr. Lazăr Călin | Șef Secție - Spitalul Clinic de Urgență pentru Copii |
|  | Conf. Dr. Pop Tudor Lucian | Șef Secție - Spitalul Clinic de Urgență pentru Copii |
|  | Dr. Delean Dan | Șef Secție - Spitalul Clinic de Urgență pentru Copii |

**Art. II.** Prezenta dispoziţie se comunică, prin poștă electronică, persoanelor desemnate la art. I la prezenta dispoziţie, Direcției Dezvoltare și Investiții, Direcţiei Urbanism şi Amenajarea Teritoriului, Direcţiei Administraţie şi Relaţii Publice, Spitalului Clinic de Urgență pentru Copii precum şi Prefectului Judeţului Cluj şi se aduce la cunoştinţă publică prin afişare pe pagina de internet [www.cjcluj.ro](http://www.cjcluj.ro).

**CONTRASEMNEAZĂ:**

**PRESEDINTE SECRETAR GENERAL AL JUDEŢULUI**

**Alin Tișe Simona Gaci**

**Nr. 172 din 10 aprilie 2025**